
Ministru kabineta rīkojums Nr. 760
Rīgā 2025. gada 19. novembrī (prot. Nr. 48 38. §)
Par Ludzas novada pašvaldības nekustamā īpašuma "Silarašu ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Ludzas novada pašvaldības īpašumā esošo nekustamo īpašumu "Silarašu ceļš" (nekustamā īpašuma kadastra Nr. 6894 001 0115) – zemes vienību (zemes vienības kadastra apzīmējums 6894 001 0036) 0,4455 ha platībā, zemes vienību (zemes vienības kadastra apzīmējums 6894 001 0089) 0,3572 ha platībā, zemes vienību (zemes vienības kadastra apzīmējums 6894 001 0112) 2,89 ha platībā un būvi (būves kadastra apzīmējums 6894 001 0112 001) – Salnavas pagastā, Ludzas novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Ludzas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

